
Par 2009. gada Honkongas Starptautisko konvenciju par kuģu drošu un videi nekaitīgu pārstrādi
1. pants. 
· 2009. gada Honkongas Starptautiskā konvencija par kuģu drošu un videi nekaitīgu pārstrādi (turpmāk – konvencija) ar šo likumu tiek pieņemta un apstiprināta.
2. pants. 
· Satiksmes ministrija un Klimata un enerģētikas ministrija koordinē konvencijā paredzēto saistību izpildi.
3. pants. 
· Satiksmes ministrija nodrošina:
· 1) paziņošanu Starptautiskajai Jūrniecības organizācijai saskaņā ar konvencijas 9. panta 2. un 3. punktu, 10. panta 1.1. apakšpunktu, 12. panta 3., 4., 6. un 7. punktu (attiecībā uz kuģiem), ja attiecīgo informāciju nav iespējams paziņot, to ievadot Globālajā integrētajā kuģošanas informācijas sistēmā (GISIS);
· 2) informācijas pieejamību citām konvencijas dalībvalstīm saskaņā ar konvencijas 10. panta 1.1. apakšpunktu.
4. pants. 
· Valsts vides dienests nodrošina:
· 1) paziņošanu Starptautiskajai Jūrniecības organizācijai saskaņā ar konvencijas 7. pantu, 9. panta 4. punktu, 10. panta 1.2. apakšpunktu, 12. panta 1., 2., 5., 6. un 7. punktu (attiecībā uz kuģu pārstrādes rūpnīcām), ja attiecīgo informāciju nav iespējams paziņot, to ievadot Globālajā integrētajā kuģošanas informācijas sistēmā (GISIS);
· 2) informācijas pieejamību citām konvencijas dalībvalstīm saskaņā ar konvencijas 10. panta 1.2. apakšpunktu;
· 3) konvencijas 4. panta 2. punktā paredzēto saistību izpildi;
· 4) konvencijas 6. pantā paredzēto saistību izpildi;
· 5) konvencijas 9. panta 4. punktā paredzēto saistību izpildi;
· 6) konvencijas 10. panta 1.2. apakšpunktā paredzēto saistību izpildi – attiecībā uz kuģu pārstrādes rūpnīcu izdarīto pārkāpumu izmeklēšanu;
· 7) konvencijas pielikuma 9. noteikumā paredzēto saistību izpildi;
· 8) konvencijas pielikuma 16. noteikumā paredzēto saistību izpildi;
· 9) paziņošanu Starptautiskajai Jūrniecības organizācijai atbilstoši konvencijā noteiktajam tajos gadījumos, kad paziņošanu iespējams veikt, ievadot attiecīgo informāciju Globālajā integrētajā kuģošanas informācijas sistēmā (GISIS).
5. pants. 
· Satiksmes ministrija sadarbībā ar valsts sabiedrību ar ierobežotu atbildību "Latvijas Jūras administrācija" un Klimata un enerģētikas ministrija sadarbībā ar Valsts vides dienestu atbilstoši kompetencei nodrošina konvencijas 10. panta 2. punktā paredzēto saistību izpildi.
6. pants. 
· Valsts sabiedrība ar ierobežotu atbildību "Latvijas Jūras administrācija" nodrošina:
· 1) konvencijas 4. panta 1. punktā paredzēto saistību izpildi;
· 2) konvencijas 5. pantā paredzēto saistību izpildi;
· 3) konvencijas 8. pantā paredzēto saistību izpildi;
· 4) konvencijas 9. panta 2. un 3. punktā paredzēto saistību izpildi;
· 5) konvencijas 10. panta 1.1. apakšpunktā paredzēto saistību izpildi – attiecībā uz kuģu izdarīto pārkāpumu izmeklēšanu;
· 6) konvencijas pielikuma 4. noteikumā paredzēto saistību izpildi;
· 7) konvencijas pielikuma 5. noteikumā paredzēto saistību izpildi;
· 8) konvencijas pielikuma 10. noteikumā paredzēto saistību izpildi;
· 9) konvencijas pielikuma 11. noteikumā paredzēto saistību izpildi;
· 10) konvencijas pielikuma 13. noteikumā paredzēto saistību izpildi;
· 11) konvencijas pielikuma 14. noteikumā paredzēto saistību izpildi;
· 12) paziņošanu Starptautiskajai Jūrniecības organizācijai atbilstoši konvencijā noteiktajam tajos gadījumos, kad paziņošanu iespējams veikt, ievadot attiecīgo informāciju Globālajā integrētajā kuģošanas informācijas sistēmā (GISIS).
7. pants. 
· Valsts vides dienests pilda konvencijas pielikuma 15. noteikuma 4. punktā noteiktās kompetentās iestādes un kontaktpunkta pienākumus.
8. pants. 
· Saskaņā ar konvencijas 16. panta 6. punktu konvencijas pielikuma 9. noteikumā minētais kuģu pārstrādes plāns tiek apstiprināts ar netiešu piekrišanu.
9. pants. 
· Konvencija stājas spēkā tās 17. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināma konvencija angļu valodā un tās tulkojums latviešu valodā.

